نيوطرون

نّيوطرون (ب نݣليزية Neutron) هوّا جسيم تحت دري رّمز ديالو n0 ؤلا n. نّيوطرون كيفما كدّل سمية ديالو (من نݣليزية neutral ب معنى محايد) ما عندوش شحنة كهربية، ؤ لكتلة ديالو فايتة لكتلة ديال لپروطون ب واحد شوية. بجوج كيتسماو نوكليونات حيت كيكوْنو نواة ديال درة (ب نݣليزية Nucleus). دّراسة ديال لخاصيات ؤ تّفاعلات ديالهم كدخل ف إطار لفيزيك نّووية.

لعدد ديال نّيوطرونات ف نّواة كيحدد ليزوطوپ ديال شي عنصر كيماوي ب عتيبار بلي لعدد ديال لپروطونات ؤلا نمرة درية ماتبدلش.

 كتشاف النيوطرون 
لمدة ديال لمحاولات لي كانت باش كتاشفو العولاما هاد الجسيم طويلة, بداو ب توقعات و حاولو باش يبينو بلي هاد التوقعات حقيقية بحال مثلا درسو الطاقة لهائلة الي كينتجها هاد لجسيم, ولكن هاد لمحاولات كاملين فشلو ف اللخر.

ف عام 1920 تنبأ واحد لعالم سميتو إرنست روذرفورد بوجود هاد لجسيم. و من بعد عشر سنين لاحضو واحد جوج عولاما د لفيزيك بلي فاش كيطلقو شعا ݣاما على لبيريليوم, كيتبعت من هاد لبريليوم إشعاعات كتقدر تختارق 200 مم د رّصاص, فنفس لوقت لپروتونات مكانوش كيقدرو يختارقو حتى 1 مم د رصاص.

فتارضو هاد جوج عولاما بلي سّبب هو الشعا ديال ݣاما فيها طاقة كبيرة.

 مصادر 


تصنيف:لفيزيك
تصنيف:فرتيتة تحتدرية
تصنيف:لفيزيك نووية